Gyermekintenzíves esetek - miniwebinar online továbbképzés-sorozat
2024-08-26 - 2024-11-12 | Online
Tisztelt Kollégák, Kedves Barátaink!

A Magyar Gyermekaneszteziológiai és Intenzív Terápiás Társaság 2024. őszétől rendszeres online továbbképzés-sorozatot szervez
„Gyermekintenzíves esetek - miniwebinar" címmel.

Az egyes eseményeken egy-egy magyarországi központ fiataljai készülnek komplex esetmegbeszélésekkel, így hónapról hónapra változatos témák kerülnek majd terítékre. A témák feldolgozását helyi tapasztalt tutorok és az MGYAITT vezetőségi tagjai segítik majd és természetesen a résztvevő nézőknek is lehetőségük lesz saját tapasztalatuk és kérdéseik megosztására.

A folyamatos továbbképzés lehetőségének biztosítása mellett az eseménysorozattal célunk az is, hogy a magyarországi központokban folyó munkát és az ott dolgozókat jobban megismerjük és ezzel kis szakmai közösségünk tovább erősödjön.

A témaválasztásoknál minden alkalommal figyelünk arra, hogy több több szakma érdeklődését is felkeltsék, ezért az eseményre nemcsak a gyermekintenzíveseket várjuk, hanem gyermekgyógyászok, aneszteziológusok, gyermeksürgősségben dolgozók és házi gyermekorvosok aktív részvételére is számítunk.

A 2024. őszre tervezett események időpontja és házigazdái:2024.09.09. 18 óra: Heim Pál Országos Gyermekgyógyászati Intézet Központi Aneszteziológiai és Intenzív Terápiás Osztály2024.10.21. 18 óra: SE Gyermekklinika Tűzoltó utcai Részleg Gyermekintenzív Osztály2024.11.11. 18 óra: SE Gyermekklinika Bókay utcai Részleg Gyermekintenzív Osztály
Az esemény élőben a Zoom Webinar felületen, a https://semmelweis.zoom.us/j/91637504245 linkre kattintva követhető a fent megadott időpontokban, illetve regisztrált felhasználók számára az MGYAITT honlapján is visszanézhető lesz.

Technikai információ: a miniwebinar megtekintéséhez ingyenes Zoom regisztráció és a Zoom app frissítése ill. a legfrissebb verziójának letöltése szükséges, mely könnyen, gyorsan és biztonságosan megtehető ITT.

FIGYELEM! A linkre kattintás önmagában nem elég, mindenképp szükséges az adott eszközre a Zoom applikáció letöltése és regisztrációja is!

Nagy szeretettel várunk mindenkit. Tanuljunk együtt!

Az MGYAITT vezetősége nevében,
Dr. Goschler Ádám
